Egy frissen kiadott tanulmány megállapította, hogy COVID-19 járóbetegek cink, hidroxiklorokin és azitromicin kombinációjával történő kezelése kevesebb kórházi felvétellel és halálos végkimenetellel járt.

***A tanulmány szerint a bizonyított COVID-19-es betegek kezelése a hármas kombinációval rendkívül alacsony (0,71%)-os halálozási arányt eredményezett.***

New York, 2020. július 2.

Dr. Vladimir Zelenko, egy New York-i sürgősségi ellátó orvos ma bejelentette, hogy a betegei eredményeit elemző retrospektív tanulmányt tett közzé a [www.TheZelenkoProtocol.com](http://www.TheZelenkoProtocol.com/) weboldalon. A tanulmányban, amelyet szakértői véleményezésre is átadott, megállapítja, hogy a kockázati szempontból besorolt COVID-19 betegek járóbeteg ellátásban végzett korai kezelésével ötödére lehetett csökkenteni a kórházi ellátás szükségességét és a halálozást. A kezelés cink, alacsony dózisú hidroxiklorokin és azitromicin kombinációjával történt.

A COVID-19 betegek kezelésével kapcsolatos korábbi tanulmányokat nagyrészt kórházban fekvő, súlyos állapotú, gyakran intenzív osztályon lévő, lélegeztető gépre kapcsolt betegeken végezték. Ezzel ellentétben, a mostani tanulmány a korai, rögtön az első orvosi találkozás alkalmával elkezdett kezelések eredményét vizsgálja. Zelenko egyszerű kockázati besorolás alapján állapította meg, melyik betegeknek van szüksége a hármas gyógyszer kombinációval történő kezelésre, és azonnal felírt számukra egy öt napos kezelési kurzust.

Az eredmények összefoglalása szerint 141 beteg kapta meg a hármas kezelést. Közülük mindössze 2,8% (4 személy a 141-ből) szorult kórházi kezelésre a hármas kombinációt nem kapott kontroll csoport 15,4%-ához képest (377-ből 58 fő). Az eredmény szignifikáns (OR: 0,16, 95% CI: 0,06-0,5, p=0,16).

 A retrospektív tanulmány elkészítésében Zelenko Dr. Roland Derwanddal egy német orvossal és egészségipari szakértővel, valamint Martin Scholz professzorral, a düsseldorfi (Németország) Heinrich Heine Egyetem adjunktusával, független egészségügyi tanácsadóval működött együtt.

Elsőként Derwand és Scholz említette meg a „Zelenko Protokollt” egy tudományos dolgozatban, amelyben elméleti feltételezéseik alapján felvetették a cink és alacsony dózisú hidroxiklorokin kombinációjának lehetséges fontosságát a COVID-19 kezelésében. Derwand és Scholz végezték el az ebben a tanulmányban szereplő adatok statisztikai analízisét, és vesető szerepet játszottak a tanulmány írásában. Zelenko végezte az összes beteg kezelését.

„Ami ebben a tanulmányban egyedülálló”, – nyilatkozta Derwand –, „hogy a betegeket korán diagnosztizálták COVID-19-cel még a járóbeteg ellátásban, és korán elkezdték a kezelésüket is. Sajnos úgy tűnik, elfelejtettük, azt a közhelyszámba menő orvosi igazságot, hogy minden fertőző beteget a lehető leghamarabb el kell kezdenünk kezelni. Zelenko kockázati elemzés alapján kiválasztott betegeit azonnal kezelni kezdte a hármas gyógyszer-kombinációjával, hogy hatásos eredményt érjen el, nem várt a betegek állapotának további romlására.”

„Sajnálatos”, – állapította meg Zelenko –, „hogy a hidroxiklorokin alkalmazása döntően negatív visszhangot kapott a médiában. Az általam használt három gyógyszer tabletta formájában rendelkezésre áll elérhető áron, és egymást erősítő szinergizmusban hatnak a COVID-19 ellen. Ez a kombináció működik, és történetesen jelenleg ez az egyetlen ígéretes kezelési lehetőség a kórházi ellátásra nem szoruló betegek számára.”

„A hidroxiklorokin fő funkciója”, – folytatta Zelenko –, hogy bejuttassa a vírusölő cinket a sejtekbe. Az azitromicin a tüdő másodlagos bakteriális fertőződését előzi meg, ezzel csökkentve a szövődmények kockázatát. Vagyis itt a cink a lövedék a vírus ellen, a hidroxiklorokin a lőfegyver, és az azitromicin a golyóálló mellény.”

„Ez az első olyan, COVID-19 betegeken elvégzett tanulmány, amely megmutatja, hogy egy egyszerűen végrehajtható kockázatelemzési besorolás lehetővé teszi a gyors terápiás beavatkozást röviddel az első tünetek megjelenése után.” – tette hozzá Scholz. – „A betegek által jól tolerált öt napig tartó hármas kombinációs kezelés eredményeként lényegesen csökkent a kórházi kezelés és a halálozás aránya. Emellett nem tapasztaltunk szív-tüneteket mellékhatásként az ilyen kezelést nem kapott betegek szakirodalomban hozzáférhető adataihoz képest. A kapott eredmények jelentősége, hogy felhívhatja a figyelmet a korai alacsony dózisú hidroxiklorokin kezelés fontosságára, különösen cinkkel kombinálva. Ezek az adatok jelentősek lehetnek továbbá a jelenlegi kezelési stratégiákat meghatározó döntéshozók, valamint a jövőbeli klinikai vizsgálatok számára is.”

**Dr. Roland Derwand**

Derwand müncheni orvos és egészségipari szakértő, majdnem 20 éves szakmai tapasztalattal. Jelenleg egy amerikai biotechnológiai cég németországi orvosi részlegének a vezetője. Ebben a tanulmányban való közreműködése személyes jellegű és hivatalos tevékenységétől független. Korábban különböző európai és globális felelősséggel járó beosztásokban dolgozott a biotechnológiai és gyógyszeriparban. Orvosi diplomáját a mainzi Johannes Gutenberg Egyetemen (Németország) szerezte, elvégezte az üzleti szakot a göttingeni (Németország) PFH Private University of Applied Sciences egyetemen. PhD fokozatát A kardiovaszkuláris élettan témakörében szerezte meg.

**Prof. Dr. Martin Scholz**

Scholz PhD fokozatot szerzett a Frankfurt am Main-i (Németország) Johann Wolfgang Goethe egyetemen. Jelenleg a düsseldorfi Heinrich Heine University kísérleti orvostani intézetének adjunktusa. Emellett a Starts-and-Ups Comsulting Company menedzser-igazgatója is. Ezt megelőzően a 2001-ben saját maga által alapított LEUCOCARE AG biotechnolófiai vállalkozás igazgatótanácsának tudományos vezetője volt. A Sao-Paoloi (Brazília) Faculty of Medicine Marilia (FAMEMA)

**Dr. Vladimir Zelenko**

Zelenko a State University of New York (SUNY) Buffalo School of Medicine fakultásán végzett 2000-ben. Bejegyzett családorvosi engedéllyel rendelkezik, a Monsey Family Medical Center orvosigazgatója.

###

Ha több információt szeretne, kérjük, látogassa meg a [www.thezelenkoprotocol.com](http://www.thezelenkoprotocol.com/). webhelyet.

Médiával kapcsilatos kéréseit e-mail-ben juttassa el a countermediarelations@gmail.com. címre.